text: Ellen Trane Nørby på turné
  10 maj 2010 kl. 08.29
  Socialordfører i Venstre, Ellen Trane Nørby, tager på miniturné på fødevarevirksomheder i Sønderjylland i dag.
  Den megen snak om problemer for de store virksomheder i Sønderjylland har virkelig bidt sig fast. Ellen Trane Nørby, MF og valgt i Sønderborg, turnerer derfor rundt i det sydjyske i dag, for at møde de mennesker, der rammes af problemerne i dagligdagen.
  Det er især de store fødevarevirksomheder, der i disse dage må erkende, økonomien kan have svært ved at hænge sammen i udkantsområderne. Derfor møder venstre-kvinden dem på hjemmebane til en drøftelse af de store udfordringer, virksomhederne vil møde både nu og i fremtiden.
  På sin tur skal Ellen Trane Nørby besøge LandboSyd, Danish Crown Slagteriet i Blans og Naturmælk i Tinglev.
  